CIA

Η Κεντρική Υπηρεσία Πληροφοριών (αγγλικά: Central Intelligence Agency - CIA) των ΗΠΑ είναι η κύρια κρατική υπηρεσία συλλογής, επεξεργασίας και ανάλυσης πληροφοριών, που μπορεί να αφορούν οποιονδήποτε, οτιδήποτε και οπουδήποτε εκτός της επικράτειας των Ηνωμένων Πολιτειών. Πρόκειται για την τρίτη σημαντικότερη υπηρεσία του είδους της στον κόσμο με το μεγαλύτερο υφιστάμενο δίκτυο συλλογής πληροφοριών.

Η CIA έχει ως βασική αποστολή της τη συλλογή, ανάλυση και διακόμιση ξένων πληροφοριών βοηθώντας τον Πρόεδρο και τα ανώτερα στελέχη της κυβέρνησης να λάβουν αποφάσεις για την εθνική ασφάλεια της χώρας και όχι μόνο. Δεν ασκεί πολιτική, αλλά είναι μία ανεξάρτητη υπηρεσία που ως δεξαμενή πλήθους πληροφοριών καθίσταται στη συνέχεια πηγή αυτών, δίνοντας την ορθότερη δυνατή κατεύθυνση σ' αυτούς που ασκούν εξωτερική πολιτική με το μέγιστο δυνατό όφελος. Επίσης, μπορεί να αναλάβει μυστικές συγκαλυμμένες αποστολές με την υπόδειξη του Προέδρου και σύμφωνα με τις αποφάσεις του Συμβουλίου Εθνικής Ασφαλείας των ΗΠΑ, στο οποίο και συμμετέχει ο εκάστοτε διευθυντής της CIA.

Αντίστοιχες υπηρεσίες είναι η Μοσάντ του Ισραήλ, η SIS (MI6) του Ηνωμένου Βασιλείου, η FSB της Ρωσίας, η Κυπριακή Υπηρεσία Πληροφοριών (ΚΥΠ) και η ελληνική Ε.Υ.Π.

Ιστορία
Η υπηρεσία δημιουργήθηκε το 1947 από τον πρόεδρο Χάρρυ Τρούμαν με την απόφαση Εθνικής Ασφάλειας του Κογκρέσου. Η CIA είναι μετεξέλιξη της υπηρεσίας OSS (Office of Strategic Services) που έδρασε κατά την περίοδο του Β' Παγκοσμίου Πολέμου. Πρώτος της διευθυντής ήταν ο Sidney Souers. Την περίοδο του Ψυχρού Πολέμου ο ρόλος της ήταν η ανατροπή κομμουνιστικών (κυρίως) κυβερνήσεων και η κατασκοπεία σε βάρος της Ανατολικής Γερμανίας και της Ρωσίας. Επίσης, έπαιξε ενεργό ρόλο στον πόλεμο της Κορέας (1950-1953) όπου έχασε κάποιους πράκτορές της. Μία από τις πρώτες μεγάλες επιτυχίες της CIA ήταν το πραξικόπημα στο Ιράν σε βάρος του Μοχάμεντ Μοσαντέκ στις 15 Αυγούστου του 1953. Η επιχείρηση είχε κωδικό όνομα "TP-Ajax" και πραγματοποιήθηκε σε συνεργασία με την Αγγλική ΜΙ6. Το 1954 ανέτρεψε την κυβέρνηση στη Γουατεμάλα.

Η CIA έχει δικαιοδοσία κυρίως εκτός των συνόρων των Η.Π.Α. και κατ' εξαίρεση εντός.

 Δομή 

Η υπηρεσία χωρίζεται σε 4 ξεχωριστές διοικητικές μονάδες: την Διεύθυνση Πληροφοριών, την Διεύθυνση Επιστήμης & Τεχνολογίας, την Διεύθυνση Υποστήριξης και την Εθνική Κρυφή Υπηρεσία (πρώην Διεύθυνση Επιχειρήσεων).

 Διεύθυνση Πληροφοριών 
Η Διεύθυνση Πληροφοριών (Directorate of Intelligence - DI) είναι υπεύθυνη για την ανάλυση των πληροφοριών που συλλέγουν τα μέλη της Διεύθυνσης Ενεργειών.

 Διεύθυνση Επιστήμης & Τεχνολογίας 
Η Διεύθυνση Επιστήμης & Τεχνολογίας (Directorate of Science and Technology - DS&T) ευθύνεται για την ανάλυση ξένων τεχνολογιών, τη δημιουργία αντικειμένων και τεχνολογιών προς χρήση της υπηρεσίας.

 Διεύθυνση Υποστήριξης 
Η Διεύθυνση Υποστήριξης (Directorate of Support - DS) είναι υπεύθυνη για τη μηχανογράφηση, την ασφάλεια, το λογιστήριο κ.λπ.

 Εθνική Μυστική Υπηρεσία 
Η Εθνική Μυστική Υπηρεσία (National Clandestine Service - NCS) αποτελεί το τμήμα που κάνει γνωστή τη CIA στο ευρύτερο κοινό. Τα μέλη του είναι αυτά που αναλαμβάνουν τις αποστολές της υπηρεσίας ανά τον κόσμο και κατά κύριο λόγο κρατούν την ταυτότητά τους μυστική. Μέχρι τον Οκτώβρio του 2005, το τμήμα αυτό είχε την ονομασία «Διεύθυνση Επιχειρήσεων» (Directorate of Operations).

 Διατελέσαντες διευθυντές 
 Κεντρική Υπηρεσία (Central Intelligence) 
Διευθυντής (γέννηση-θάνατος)Διάρκεια θητείας Σίντνεϊ Σόουερς (1892-1973)23 Ιανουαρίου 1946 – 10 Ιουνίου 1946Χόιτ Βάντενμπεργκ (1899-1954)10 Ιουνίου 1946 – 1η Μαΐου 1947Ρόσκο Χίλενκοτερ (1897-1982)1 Μαΐου 1947 – 7 Οκτωβρίου 1950 Γουόλτερ Μπέντελ Σμιθ (1895-1961) 7 Οκτωβρίου 1950 – 9 Φεβρουαρίου 1953Άλεν Ντάλλες (1893-1969)9 Φεβρουαρίου 1953 – 29 Νοεμβρίου 1961 (υπηρεσιακός ως τις 26 Φεβρουαρίου 1953)Τζον Α. ΜακΚόουν (1902-1991)29 Νοεμβρίου 1961 – 28 Απριλίου 1965Γουίλιαμ Ράμπορν (1905-1990)28 Απριλίου 1965 – 30 Ιουνίου 1966Ρίτσαρντ Χελμς (1913-2002)30 Ιουνίου 1966 – 2 Φεβρουαρίου 1973Τζέιμς Ρ. Σλέσινγκερ (1929-2014)2 Φεβρουαρίου 1973 – 2 Ιουλίου 1973Βέρνον Α. Γουόλτερς (1917-2002)2 Ιουλίου 1973 – 4 Σεπτεμβρίου 1973 (υπηρεσιακός)Γουίλιαμ Κόλμπι (1920-1996)4 Σεπτεμβρίου 1973 – 30 Ιανουαρίου 1976Τζορτζ Χ. Γ. Μπους (1924-2018)30 Ιανουαρίου 1976 – 20 Ιανουαρίου 1977Ε. Χένρι Κνότσε (1925-2010)20 Ιανουαρίου 1977 – 9 Μαρτίου 1977 (υπηρεσιακός)Στάνσφιλντ Τέρνερ (1923-2018)9 Μαρτίου 1977 – 20 Ιανουαρίου 1981Γουίλιαμ Τζ. Κέιζι (1913-1987)28 Ιανουαρίου 1981 – 29 Ιανουαρίου 1987Ρόμπερτ Μ. Γκέιτς (1943-) (1η φορά)18 Δεκεμβρίου 1986 – 26 Μαΐου 1987 (υπηρεσιακός)Γουίλιαμ Χ. Γουέμπστερ (1924-)26 Μαΐου 1987 – 31 Αυγούστου 1991Ρίτσαρντ Τζ. Κερ (1935-) 1η Σεπτεμβρίου 1991 – 6 Νοεμβρίου 1991 (υπηρεσιακός)Ρόμπερτ Μ. Γκέιτς (1943-) (2η φορά)6 Νοεμβρίου 1991 – 20 Ιανουαρίου 1993Γουίλιαμ Όλιβερ Στούντμαν (1940-) (1η φορά)21 Ιανουαρίου 1993 – 5 Φεβρουαρίου 1993 (υπηρεσιακός)Ρ. Τζέιμς Γούλσι, ο νεότερος (1941-)5 Φεβρουαρίου 1993 – 10 Ιανουαρίου 1995Γουίλιαμ Όλιβερ Στούντμαν (1940-) (2η φορά)11 Ιανουαρίου 1995 - 9 Μαΐου 1995 (υπηρεσιακός)Τζον Μ. Ντόιτς (1938-)10 Μαΐου 1995 – 15 Δεκεμβρίου 1996Τζορτζ Τένετ (1953-)16 Δεκεμβρίου 1996 – 11 Ιουλίου 2004 (υπηρεσιακός ως τις 11 Ιουλίου 1997)Τζον Ε. Μακλάφλιν (1942-)12 Ιουλίου 2004 – 24 Σεπτεμβρίου 2004 (υπηρεσιακός)Πόρτερ Γκος  (1938-)24 Σεπτεμβρίου 2004 – 21 Απριλίου 2005

 Κεντρική Υπηρεσία Πληροφοριών 
Διευθυντής (γέννηση-θάνατος)Διάρκεια θητείαςΠόρτερ Γκος (1938-)21 Απριλίου 2005 – 5 Μαΐου 2006 Μάικλ Χέιντεν (1945-)30 Μαΐου 2006 – 12 Φεβρουαρίου 2009Λίον Πανέτα (1938-)13 Φεβρουαρίου 2009 – 30 Ιουνίου 2011Μάικλ Μόρελ() (1958-)1η Ιουλίου 2011 – 6 Σεπτεμβρίου 2011Ντέιβιντ Πετρέους (1952-)6 Σεπτεμβρίου 2011 – 9 Νοεμβρίου 2012Μάικλ Μόρελ () (1958-)9 Νοεμβρίου 2012 – 8 Μαρτίου 2013 Τζον Μπρέναν (1955-)8 Μαρτίου 2013 – 20 Ιανουαρίου 2017Μέρο Παρκ() (1966-) 20 Ιανουαρίου 2017 – 23 Ιανουαρίου 2017Μάικ Πομπέο (1963-)23 Ιανουαρίου 2017 – 26 Απριλίου 2018 Τζίνα Χάσπελ (1956-)26 Απριλίου 2018 – 21 Μαΐου 201821 Μαΐου 2018 – 20 Ιανουαρίου 2021Ντέιβιντ Κοέν () (1963-)21 Ιανουαρίου 2021 - 19 Μαρτίου 2021 Γουίλιαμ Τζόζεφ Μπερνς (1956-) 19 Μαρτίου 2021 - 20 Ιανουαρίου 2025Τομ Συλβέστερ () 20 Ιανουαρίου 2025 - 23 Ιανουαρίου 2025Τζον Ράτκλιφ23 Ιανουαρίου 2025 -

 Δείτε επίσης 
 Μοσάντ
 NSA
 Κοινότητα Υπηρεσιών Πληροφοριών Ηνωμένων Πολιτειών
 Κατάλογος υπηρεσιών πληροφοριών
 Ομοσπονδιακή κυβέρνηση των ΗΠΑ

Παραπομπές

 Εξωτερικοί σύνδεσμοι 

 Διαδκτυακός τόπος της CIA


Κατηγορία:Κατασκοπεία
Κατηγορία:Υπηρεσίες πληροφοριών των ΗΠΑ